
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 485 

5 Μαρτίου 2004 


ΑΠΟΦΑΣΕΙ Σ 

Αριθ. οικ. 14671 

Τροποποίηση και συμπλήρωση της 5783/29.1.2004 (ΦΕΚ 
Β75.2.2004) κοινής υπουργικής απόφασης περί εκπαί¬ 
δευσης ειδικού ένστολου προσωπικού της Δημοτικής 
Αστυνομίας. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις του άρθρου 24παρ. 3του Π.Δ. 410/1995 
«Δημοτικός και Κοινοτικός Κώδικας (Α 231), όπως αντικα- 
ταστάθηκε με τις διατάξεις του άρθρου 11 [παρ. 8 του 
Ν.2503/1997 «Διοίκηση, οργάνωση, στελέχωση της περι¬ 
φέρειας, ρύθμιση θεμάτων για την τοπική αυτοδιοίκηση 
άλλες διατάξεις» (Α 107) και τις διατάξεις του άρθρου 26 
του Ν. 2819/2000 (Α84) όπως συμπληρώθηκε με την παρ. 
1 του άρθρου 13του Ν. 2946/2001 (Α224) «ΥπαίθριαΔια¬ 
φήμιση, Συμπολιτείες Δήμων και Κοινοτήτων και άλλες 
διατάξεις». 

2. Το άρθρο 16 του Προεδρικού Διατάγματος 23/ 
7.2.2002 «Αρμοδιότητες, σύστημα πρόσληψης, προσό¬ 
ντα, καθήκοντα, δικαιώματα και υποχρεώσεις του προ¬ 
σωπικού της Δημοτικής Αστυνομίας»,. 

3. Την ΔΙΔΚ/Φ.1/2/22875/31.10.2001 (ΦΕΚ 1480/Β7 
31.10.2001) κοινή απόφαση του Πρωθυπουργού και του 
Υπουργού Εσωτερικών Δημόσιας Διοίκησης και Αποκέ¬ 
ντρωσης «περί ανάθεσης αρμοδιοτήτων στους Υφυπουρ¬ 
γούς Εσωτερικών Δημόσιας Διοίκησης και Αποκέντρω¬ 
σης». 

ΑΡΘΡΟ 1 
Εκπαίδευση 

Η εκπαίδευση ανατίθεται στη Σχολή Αστυφυλάκων και 
πραγματοποιείται στις εγκαταστάσεις των Αστυνομικών 
Σχολών ή εκτός αυτών, αλλά με ευθύνη της Σχολής. 

Γιατο σκοπό αυτό, ιδρύονται Σχολές Εκπαίδευσης Ειδι¬ 
κού Ένστολου προσωπικού Δημοτικής Αστυνομίας στους 
Δήμους Τσοτυλίου Νομού Κοζάνης και Κόνιτσας Νομού 
Ιωαννίνων, που λειτουργούν ως αμιγείς Δημοτικές Επιχει¬ 
ρήσεις. 


ΑΡΘΡΟ 2 

Εκπαίδευση - Διδακτικό προσωπικό 

1. Η εκπαίδευση αποσκοπεί να αναπτύξει τις ψυχικές, 
πνευματικές και σωματικές ικανότητες του προσωπικού 
της Δημοτικής Αστυνομίας και να δώσει σ' αυτούς την 
επαγγελματική κατάρτιση που είναι αναγκαία για να αντα- 
ποκριθούν στην αποστολή τους. 

2. Η εκπαίδευση γίνεται από διδακτικό προσωπικό, στο 
οποίο για κάθε ώρα διδασκαλίας καταβάλλεται η αποζη¬ 
μίωση που καθορίζεται για την Πυροσβεστική Ακαδημία. 

Το διδακτικό προσωπικό επιλέγεται από το Εκπαιδευτι¬ 
κό Συμβούλιο και διορίζεται με απόφαση του Διευθυντού 
της Δημοτικής Επιχείρησης, κατά την έναρξη κάθε εκπαι¬ 
δευτικής σειράς. Διορισμός διδακτικού προσωπικού μπο¬ 
ρεί να γίνει και μεταγενέστερα, εφόσον οι ανάγκες της εκ¬ 
παίδευσης επιβάλλουν αυτό. 

Για το σκοπό αυτό, η Δημοτική Επιχείρηση προ της 
έναρξης της εκπαίδευσης ή και εκτάκτως όταν παρίστα- 
ται ανάγκη ανακοινώνει δια του ημερήσιου τύπου τις ειδι¬ 
κότητες των καθηγητών που απαιτούνται να καλύψουν τα 
διδασκόμενα μαθήματα και καλεί αυτούς που επιθυμούν 
να διδάξουν όπως υποβάλλουν σχετική αίτηση σ’ αυτή. 

Δεν απαιτείται ανακοίνωση για τους ομιλητές ολιγόω¬ 
ρων διαλέξεων και τους καθηγητές έκτακτων βραχυχρό¬ 
νιων σεμιναρίων. 

Το διδακτικό προσωπικό που είναι διορισμένο στα κέ¬ 
ντρα εκπαίδευσης δηλώνει αν επιθυμεί να διδάξει και στην 
επόμενη εκπαιδευτική σειρά. 

3. Εάν ανακύψουν σπουδαίοι λόγοι είναι δυνατή η λύση 
της σύμβασης των καθηγητών, κατόπιν διαπίστωσης που 
γίνεται με απόφαση του Εκπαιδευτικού Συμβουλίου. Τέ¬ 
τοιοι λόγοι είναι κυρίως, η στέρηση των πολιτικών δικαιω¬ 
μάτων, η ασυμβίβαστη προς την αξιοπρέπεια του εκπαι¬ 
δευτικού προσωπικού της Σχολής Εκπαίδευσης συμπερι¬ 
φορά και η αποχή από την εκτέλεση των καθηκόντων, που 
δημιουργεί ανωμαλία ή καθυστέρηση στην εκπαίδευση. Η 
λύση της σύμβασης πραγματοποιείται από τον αρμόδιο 
φορέα. 

ΑΡΘΡΟ 3 

Καθήκοντα-Υποχρεώσεις Διδακτικού Προσωπικού. 

Το διδακτικό προσωπικό πρέπει: 

1. Να διδάσκει την ύλη που καθορίζεται από το γενικό 
και αναλυτικό πρόγραμμα. 

2. Να χρησιμοποιεί τα οπτικοακουστικά μέσα του κέ¬ 
ντρου, εφόσον αυτό συντελεί στην καλύτερη ανάπτυξη 
του μαθήματος. 

3. Να καταβάλει κάθε προσπάθεια για την προαγωγή 
της εκπαίδευσης και να εισηγείται λήψη των αναγκαίων 
μέτρων, αρμοδίως. 

4. Να εξασφαλίζει τάξη και πειθαρχία στο διδακτήριο, 
κατά την ώρα της διδασκαλίας και για κάθε παρεκτροπή 
να ενημερώνει το Διευθυντή της Σχολής που προΐσταται 
της Εκπαίδευσης. 

5. Να ειδοποιεί έγκαιρα τη Σχολή σε περίπτωση κωλύ¬ 
ματος. 

6. Να ενημερώνει το Διευθυντή της Σχολής που 
προΐσταται της εκπαίδευσης σχετικά με την πρόοδο των 
εκπαιδευομένων και να εισηγείται την αντικατάσταση, 
τροποποίηση και αναθεώρηση των εκπαιδευτικών προ¬ 
γραμμάτων ή συγγραμμάτων, με σκοπό την προσαρμογή 
τούτων προς τις εξελίξεις της επιστήμης. 

7. Να συμμετέχει στη γενική συνέλευση του διδακτικού 
προσωπικού που συνέρχεται κατά το χρόνο της εκπαί¬ 
δευσης και έκτακτα όταν συντρέχει ειδικός λόγος. Στη γε¬ 
νική συνέλευση μπορούν να παρίστανται τα μέλη του Εκ¬ 
παιδευτικού Συμβουλίου, ο Διευθυντής της Αστυνομικής 
Ακαδημίας και ο Διοικητής της Σχολής Αστυφυλάκων, εκ¬ 
πρόσωπος του ΥΠ.ΕΣ.Δ.Δ.Α. και της Κ.Ε.Δ.Κ.Ε. 

Η ημερομηνία και ο χώρος συνεδρίασης ορίζονται, κά¬ 
θε φορά, με απόφαση του Διοικητή της Σχολής που 
προΐσταται της εκπαίδευσης. 

ΑΡΘΡΟ 4 

Συγκρότηση Εκπαιδευτικού Συμβουλίου. 

1. Το Εκπαιδευτικό Συμβούλιο των λειτουργούντων 
Σχολών απαρτίζεται από τον Υποδιοικητή της Σχολής 
Αστυφυλάκων, τον Προϊστάμενο του Τμήματος Σπου¬ 
δών αυτής, το Διευθυντή μιας έκτων Σχολών Εκπαίδευ¬ 
σης, που προΐστανται της εκπαίδευσης, έναν ανώτερο 
αξιωματικό της Δ/νσης Εκπαίδευσης/Αρχηγείο Ελληνι¬ 
κής Αστυνομίας (ΑΕΑ), δύο (2) ιδιώτες καθηγητές εκ 
του διδακτικού προσωπικού της οικείας Σχολής Εκπαί¬ 
δευσης, έναν (1) εκπρόσωπο του Υπουργείου Εσωτερι¬ 
κών Δημόσιας Διοίκησης & Αποκέντρωσης, ένα εκπρό¬ 
σωπο της Κ.Ε.Δ.Κ.Ε. και έναν εκπρόσωπο των Εκπαι- 
δευομένων της οικείας Σχολής Εκπαίδευσης ο οποίος 
έχειλάβειτη μεγαλύτερη συνολική βαθμολογία στοντε- 
λικό πίνακα κατάταξης για διορισμό. Μεταξύ ισοψηφι- 
σάντων γίνεται κλήρωση από το Διοικητικό Συμβούλιο 
της οικείας σχολής. Ο Υποδιοικητής της Σχολής εκτελεί 
καθήκοντα προέδρου του Συμβουλίου. Γραμματέας, 
χωρίς ψήφο, ορίζεται υπάλληλος της Δημοτικής επιχεί¬ 
ρησης. 

2. Τα μέλη του Εκπαιδευτικού Συμβουλίου ορίζονται με 
απόφαση του Δ/ντή της Αστυνομικής Ακαδημίας, για ένα 
ημερολογιακό έτος μετά από πρόταση του Διοικητή της 
Σχολής Αστυφυλάκων, του Γενικού Γραμματέα του 
ΥΠ.ΕΣ.Δ.Δ.Α. και του Δ/κού Συμβουλίου της Κ.Ε.Δ.Κ.Ε. 
για τα οικεία μέλη αντίστοιχα και αντικαθίστανται μόνο σε 
περίπτωση μετάθεσης, μακροχρόνιου κωλύματος ή 
απαλλαγής από τα καθήκοντάτους. Με την ίδια απόφαση 
ορίζονται ισάριθμα αναπληρωματικά μέλη, ισόβαθμαή με 
την ίδια ιδιότητα. 

3. Στα μέλη του Εκπαιδευτικού Συμβουλίου καταβάλλο¬ 
νται έξοδα μετακίνησης και ημερήσια αποζημίωση κατά 


τα ισχύοντα, για τους δικαιούμενους, καθώς και επιπλέον, 
για κάθε ώρα συνεδρίασης η αντίστοιχη αποζημίωση που 
προβλέπεται για το διδακτικό προσωπικό. Η αποζημίωση 
καταβάλλεται στο γραμματέα του συμβουλίου καιταπρό- 
σωπα που καλούνται να παρίστανται στις συνεδριάσεις 
ως Ειδικοί Σύμβουλοι. 

ΑΡΘΡΟ 5 

Συνεδριάσεις - Αρμοδιότητες 
Εκπαιδευτικού Συμβουλίου. 

1. Το Εκπαιδευτικό Συμβούλιο συγκαλείται με απόφαση 
του προέδρου, βρίσκεται σε απαρτία όταν είναι παρόντα 
πέντε τουλάχιστον από τα μέλη του και έχει τις εξής αρ¬ 
μοδιότητες: 

α. Αποφασίζει για την κατάρτιση και την τροποποίηση ή 
βελτίωση του εκπαιδευτικού προγράμματος, την επιλογή 
του διδακτικού προσωπικού και των εκπαιδευτικών συγ¬ 
γραμμάτων. 

β. Επισημαίνει τις αδυναμίες εφαρμογής του προγράμ¬ 
ματος εκπαίδευσης, την τυχόν ανεπάρκεια του διδακτι¬ 
κού προσωπικού, τις ατέλειες των εκπαιδευτικών βοηθη¬ 
μάτων ή την καταλληλότητα των βιβλίων ή άλλων εκπαι¬ 
δευτικών μέσων και υλικών, τα οποία επιλέγονται για 
εκπαιδευτικά βοηθήματα, ύστερα από εισήγηση ενός από 
τα μέλη του. 

γ. Γνωμοδοτεί για οποιοδήποτε ζήτημα που αφορά τη 
βελτίωση της εκπαίδευσης. 

2. Το εκπαιδευτικό Συμβούλιο μπορεί να ζητάει πληρο¬ 
φορίες για θέματα της αρμοδιότητάς του και να καλεί σε 
ακρόαση καθηγητές και εκπαιδευόμενους και να συζητά 
και δέχεται προτάσεις τους σε θέματα εκπαίδευσης. 

3. Τα μέλη του Εκπαιδευτικού Συμβουλίου παρίστανται 
κατά τις γενικές συνελεύσεις του διδακτικού προσωπικού 
των Κέντρων. 

4. Οι προτάσεις και γνωμοδοτήσεις του Συμβουλίου κα- 
ταχωρούνται σε πρακτικό, αντίγραφο του οποίου υπο¬ 
βάλλεται στις Δημοτικές Επιχειρήσεις των Σχολών Εκπαί¬ 
δευσης, στη Σχολή Αστυφυλάκων, στο ΥΠ.ΕΣ.Δ.Δ.Α. και 
στην Κ.Ε.Δ.Κ.Ε. 

ΑΡΘΡΟ 6 

Εκπαιδευόμενο προσωπικό 

1. Το εκπαιδευόμενο προσωπικό αποτελούν οι κατα- 
τασσόμενοι στη Δημοτική Αστυνομία, ως ειδικό ένστολο 
προσωπικό αυτής. 

2. Το προσκαλούμενο για εκπαίδευση ειδικό ένστολο 
προσωπικό της Δημοτικής Αστυνομίας, παρουσιάζεται 
στις Σχολές Εκπαίδευσης την ημερομηνία που καθορίζε¬ 
ται με απόφαση του αρμόδιου Γ ενικού Γ ραμματέατης Πε¬ 
ριφέρειας για τους Ο.Τ.Α. κάθε Νομού ή Νομαρχίας, χω¬ 
ριστά. 

3. Ανάλογα με τον αριθμό των εκπαιδευομένων σε κάθε 
Σχολή Εκπαίδευσης, συγκροτούνται εκπαιδευτικάτμήμα- 
τα, η σύνθεση, η ονομασία και η αρίθμηση των οποίων κα¬ 
θορίζονται με απόφαση του Διευθυντή της Σχολής που 
προΐσταται της Εκπαίδευσης. 

4. Το εκπαιδευόμενο ειδικό ένστολο προσωπικό της Δη¬ 
μοτικής Αστυνομίας διαμένει και σιτίζεται εντός των Σχο¬ 
λών Εκπαίδευσης. Οι έξοδοί τους καθορίζονται με από¬ 
φαση του Διοικητού της Σχολής Αστυφυλάκων μετά από 
πρόταση του Διοικητή της Σχολής Εκπαίδευσης που 
προΐσταται της εκπαίδευσης. 

ΑΡΘΡΟ 7 

Διάρκεια εκπαίδευσης 

Η εκπαίδευση του ειδικού ένστολου προσωπικού της 
Δημοτικής Αστυνομίας, περιλαμβάνει δύο κύκλους. Στον 
πρώτο κύκλο βασικής εκπαίδευσης, διάρκειας τουλάχι¬ 
στον τεσσάρων (4) μηνών, διδάσκονται ορισμένα από τα 
αντικείμενα που περιλαμβάνονται στα αντίστοιχα προ¬ 
γράμματα των Δοκίμων Αστυφυλάκων της Ελληνικής 
Αστυνομίας, που προσιδιάζουν στα καθήκοντα της Δημο¬ 
τικής Αστυνομίας. Τα μαθήματα του πρώτου κύκλου βα¬ 
σικής εκπαίδευσης παρακολουθούν υποχρεωτικά όλες οι 
κατηγορίες προσωπικού Δημοτικής Αστυνομίας (Π.Ε. 23, 
Τ.Ε. 23 καιΔ.Ε. 23). 

Στο δεύτερο κύκλο συνολικής διάρκειας τουλάχιστον 
τεσσάρων (4) μηνών, οι εκπαιδευόμενοι παρακολουθούν 
για δύο μήνες, ειδικό πρόγραμμα, αναφερόμενο σε δια¬ 
τάξεις νόμων, διαταγμάτων και διοικητικών πράξεων, που 
ρυθμίζουν τα αντικείμενα αρμοδιότητας της τοπικής αυ¬ 
τοδιοίκησης, καθώς και ειδικότερα μαθήματα που μερικά 
από αυτά αφορούν αποκλειστικά τις κατηγορίες προσω¬ 
πικού Π.Ε. 23 και Τ.Ε. 23, προκειμένου να αποκτήσουν τις 
απαραίτητες γνώσεις. 

Στο δεύτερο δίμηνοτου δεύτερου κύκλου εκπαίδευσης 
οι εκπαιδευόμενοι εξέρχονται της Σχολής Εκπαίδευσης 
και πραγματοποιούν πρακτική εκπαίδευση: 

α. σε Αστυνομικά Τμήματα της περιοχής του Δήμου για 
τον οποίο προσελήφθησαν, μέχρι ένα (1) μήνα και 
β. Σε υπηρεσίες, οι οποίες θα καθορισθούν από τους οι¬ 
κείους Δήμους, τα αντικείμενα των οποίων προσιδιάζουν 
στα καθήκοντα της Δημοτικής Αστυνομίας για το υπόλοι¬ 
πο διάστημα. 

ΑΡΘΡΟ 8 
Διακοπή φοίτησης 

Η διακοπή φοίτησης επέρχεται: 
α) λόγω παραίτησης από την εκπαίδευση. Η αίτηση πα¬ 
ραίτησης, η οποία γίνεται υποχρεωτικά δεκτή και δεν ανα¬ 
καλείται, υποβάλλεται στον φορέα που ανήκει ο εκπαι¬ 
δευόμενος για τα περαιτέρω. 

Ως παραίτηση θεωρείται και η μη παρουσίαση προς κα¬ 
τάταξη και φοίτηση στη Σχολή Εκπαίδευσης, μέσα στην 
οριζόμενη προθεσμία, εκτός αν η καθυστέρηση οφείλεται 
σε ανώτερη βία, γεγονός το οποίο είναι υποχρεωμένος να 
αποδείξει ο ενδιαφερόμενος. 

Η απουσία, όμως, του εκπαιδευόμενου για τους λόγους 
αυτούς δεν πρέπει να υπερβαίνει το προβλεπόμενο ανώτα¬ 
το όριο απουσίας, η υπέρβαση του οποίου συνεπάγεται την 
εφαρμογή των διατάξεων του άρθρου 14 της παρούσας. 

β) λόγω δικαιολογημένης απουσίας για χρονικό διάστη¬ 
μα πέραν του ενός τετάρτου (1/4) των πραγματικών ερ¬ 
γάσιμων ημερώντου εκπαιδευτικού προγράμματος, σύμ¬ 
φωνα με το άρθρο Μπαρ. 2 της παρούσας. 

Σε κάθε περίπτωση ενημερώνεται ο οικείος Ο.Τ.Α. 

ΑΡΘΡΟ 9 

Τομείς εκπαίδευσης 

1. Η εκπαίδευση του ειδικού ένστολου προσωπικού της 
Δημοτικής Αστυνομίας καλύπτει τους εξής τομείς: 
α. Της επαγγελματικής εκπαίδευσης, 
β. Της νομικής επιστήμης, 
γ. Της κοινωνικής και ηθικής αγωγής, 
δ. Της φυσικής αγωγής, αθλητισμού και αυτοπροστα¬ 
σίας. 


ε. Της πρακτικής εκπαίδευσης (σύμφωνα με το άρθρο 7 
της παρούσας). 

2. Η εκπαίδευση είναι θεωρητική και πρακτική. 

Κατά τη θεωρητική διδασκαλία αναλύονται με σαφήνεια 
όλα τα θέματα της διδακτέας ύλης, κάθε μαθήματος, με 
στόχο να γίνουν κατανοητά από τους σπουδαστές. Η πα¬ 
ρουσίαση των διδασκομένων θεμάτων, όπου είναι δυνα¬ 
τόν, γίνεται με τη χρήση οπτικοακουστικών μέσων. Η πρα¬ 
κτική διδασκαλία επιτυγχάνεται με φροντιστηριακές 
ασκήσεις, πρακτικές εφαρμογές και ομαδικές ή ατομικές 
εργασίες, κατά το χρόνο της εξάμηνης εκπαίδευσής τους 
στις Σχολές Εκπαίδευσης της Δημοτικής Αστυνομίας και 
κατά τα οριζόμενα στο άρθρο 7 της παρούσας. 

ΑΡΘΡΟ 10 

Αναλυτικό Πρόγραμμα Εκπαίδευσης 

α. Το ειδικό ένστολο προσωπικό της Δημοτικής Αστυ¬ 
νομίας διδάσκεται τα παρακάτω μαθήματα: 

I. ΚΥΚΛΟΣ ΒΑΣΙΚΗΣ ΕΚΠΑΙΔΕΥΣΗΣ 

Διάρκεια: τέσσερις (4) μήνες 

Α' Μαθήματα με βαθμό: 

1. Στοιχεία Ποινικού Δικαίου. 

2. Στοιχεία Ποινικής Δικονομίας. 

3. Στοιχεία Συνταγματικού Δικαίου - Ανθρώπινα Δικαιώ¬ 
ματα. 

4. Στοιχεία Αστικού Δικαίου. 

5. Στοιχεία Διοικητικού Δικαίου. 

6. Πρακτική εφαρμογή Ποινικών Υποθέσεων. 

7. Θέματα Τροχαίας. 

8. Θέματα Αγορανομίας - Δημόσιας Υγιεινής. 

9. Αστυνομική πρακτική - σύνταξη υπηρεσιακών εγγρά¬ 
φων. 

10. Ελληνική Φιλολογία. 

Β' Μαθήματα χωρίς βαθμό: 

1. Υγιεινή - Πρώτες Βοήθειες. 

2. Κοινωνική και Επαγγελματική Αγωγή - Δημόσιες Σχέ¬ 
σεις 

3. Πολιτική Άμυνα 

4. Πληροφορική 

5. Σωματική Αγωγή - Αθλητισμός. 

6. Αυτοάμυνα - Αυτοπροστασία. 

7. Διαλέξεις. 

8. Αγγλική γλώσσα: Αστυνομική- Τουριστική Ορολογία. 

11. ΚΥΚΛΟΣ ΕΙΔΙΚΗΣ ΚΑΙ ΠΡΑΚΤΙΚΗΣ ΕΚΠΑΙΔΕΥΣΗΣ 

α. Διάρκεια τέσσερις (4) μήνες έκτων οποίων δύο (2) μή¬ 
νες επί πλέον φοίτησης στη Σχολή Εκπαίδευσης και δύο 
(2) μήνες πρακτικής εξάσκησης στις υπηρεσίες που ορί¬ 
ζονται στο άρθρο 7 της παρούσας. 

Κατά τη διάρκεια του δίμηνου κύκλου ειδικής εκπαίδευ¬ 
σης διδάσκονται τα ακόλουθα μαθήματα: 

Με βαθμό: 

1. Διοίκηση και Διαχείριση Ανθρώπινου Δυναμικού.(μό¬ 
νο για κατηγορία ΠΕ- ΤΕ). 

2. Οργάνωση και Λειτουργία Δήμων και Κοινοτήτων. 

3. Αρμοδιότητες Τοπικής Αυτοδιοίκησης και Δημοτικής 
Αστυνομίας. 

4. Στοιχεία Ποινικού Δικαίου. 

5. Στοιχεία Ποινικής Δικονομίας. 

6. Στοιχεία Συνταγματικού Δικαίου - Ανθρώπινα Δικαιώ¬ 
ματα. 

7. Πρακτική Εφαρμογή Ποινικών Υποθέσεων. 

8. Αστυνομική Πρακτική - Σύνταξη υπηρεσιακών εγγρά¬ 
φων. 

Χωρίς βαθμό: 

1. Πληροφορική. 

2. Σωματική Αγωγή - Αθλητισμός 

3. Αυτοάμυνα - Αυτοπροστασία. 

4. Διαλέξεις. 

5. Κοινωνική Ψυχολογία. 

6. Κοινωνική και Επαγγελματική Αγωγή - Δημόσιες Σχέ¬ 
σεις. 

β. Στο εκπαιδευόμενο προσωπικό της Δημοτικής Αστυ¬ 
νομίας δύναται να αναπτύσσονται υπό μορφή διαλέξεων, 
θέματα γενικού ενδιαφέροντος, που σχετίζονται με την 
αποστολή τους και διευρύνουν την εγκυκλοπαιδική τους 
μόρφωση, όπως θέματα εθνικού, θρησκευτικού, επιστη¬ 
μονικού, καλλιτεχνικού και πολιτιστικού περιεχομένου. 

γ. Με το γενικό πρόγραμμα εκπαίδευσης, που καταρτί¬ 
ζει το Εκπαιδευτικό Συμβούλιο, καθορίζονται η διδακτέα 
ύλη κάθε μαθήματος, ο χρόνος διδασκαλίας, ως και κάθε 
άλλη αναγκαία περί τούτου λεπτομέρεια. 

δ. Τα ωρολόγια προγράμματα καταρτίζονται από τις οι¬ 
κείες Σχολές Εκπαίδευσης και εγκρίνονται από το Διοικη¬ 
τή της Σχολής Αστυφυλάκων. 

ε. Το εκπαιδευτικό πρόγραμμα πρακτικής εκπαίδευσης 
εκπονείται από τη Δ/νση Εκπαίδευσης/Αρχηγείο Ελληνι¬ 
κής Αστυνομίας (Α.Ε.Α.), σε συνεργασία με το Υπουργείο 
Εσωτερικών και την Κ.Ε.Δ.Κ.Ε. σύμφωνα μετά οριζόμενα 
στο άρθρο 7. 

ΑΡΘΡΟ 11 

Παρακολούθηση εκπαίδευσης 

Η παρακολούθηση της εκπαίδευσης είναι υποχρεωτική 
για τους εκπαιδευομένους, εφόσον δεν συντρέχει νόμιμο 
κώλυμα. Η μη συστηματική παρακολούθηση της εκπαί¬ 
δευσης ή η αδικαιολόγητη απουσία του εκπαιδευομένου 
πλέον των τεσσάρων (4) ημερών συνεχόμενα ή διακεκομ¬ 
μένα, αποτελεί λόγο διακοπής της φοίτησής του στη Σχο¬ 
λή Εκπαίδευσης, ενώ η αδικαιολόγητη απουσία μέχριτέσ- 
σερις (4) ημέρες αποτελεί πειθαρχικό παράπτωμα. Για 
όλες αυτές τις περιπτώσεις, ενημερώνεται ο Ο.Τ.Α., στον 
οποίο ανήκει ο εκπαιδευόμενος, για την εφαρμογή των 
σχετικών διαδικασιών που προβλέπονται από τις ισχύου- 
σες διατάξεις. 

ΑΡΘΡΟ 12 

Έκτακτη αξιολόγηση εκπαιδευομένων 
κατά τη διάρκεια της εκπαίδευσης 

1. Οι εκπαιδευόμενοι, κατά τη διάρκεια της φοίτησης, 
αξιολογούνται με τη βαθμολόγηση των γνώσεων κατά τη 
διάρκεια του μαθήματος, κατόπιν έκτακτης προφορικής 
εξέτασης ή ύστερα από γραπτή δοκιμασία (τεστ), με το 
σύστημα της πολλαπλής επιλογής, σε είκοσι (20) τουλά¬ 
χιστον ερωτήσεις σε κάθε μάθημα. 

2. Οι βαθμοί υπολογίζονται μέχρι χιλιοστού μονάδας. 

3. Η κλίμακα βαθμολόγησης ορίζεται από 0-20. 

ΑΡΘΡΟ 13 

Βαθμολογία Επαγγελματικής Ικανότητας 

1. Η βαθμολογίαπροκύπτειαπότονΜ.Ο.τωνεπιμέρους 
βαθμών των βαθμολογιών, στη διαγωγή και στα επιμέ- 
ρους προσόντα, που αξιολογήθηκαν κατά το χρόνο εκ¬ 
παίδευσης στο εκπαιδευτικό κέντρο. 

2. Γιατη βαθμολόγηση της επαγγελματικής ικανότητας 
αξιολογούνται ξεχωριστά τα επαγγελματικά προσόντα 
και η διαγωγή. 


Ο μέσος όρος των δύο (2) ως άνω βαθμολογιών αποτε¬ 
λεί τη βαθμολογία της επαγγελματικής ικανότητας. 

3. Για την αξιολόγηση των επαγγελματικών προσόντων 
λαμβάνονται υπόψη τα εξής: 

α. Τα ψυχικά - διοικητικά προσόντα, ιδίως θάρρος, απο¬ 
φασιστικότητα, πρωτοβουλία, αυτοκυριαρχία. 

β. Τα διανοητικά προσόντα, ιδίως κατά την εκπαίδευση 
νοημοσύνη, κρίση, επαγγελματική και εγκυκλοπαιδική 
μόρφωση. 

γ. Τα σωματικά προσόντα, ιδίως υγεία, αντοχή, εμφάνι¬ 
ση, παράσταση. 

4. Για την αξιολόγηση της διαγωγής λαμβάνεται υπόψη 
η πειθαρχικότητα, ευσυνειδησία και η ακεραιότητα του 
χαρακτήρα. 

Ειδικότερα ο βαθμός είκοσι (20) της διαγωγής μειώνε¬ 
ται σε περίπτωση επιβολής ποινής ή διοικητικής κύρωσης 
ως ακολούθως: 

α. Κατά τα 4/20 της μονάδας για κάθε ποινή παρατήρη¬ 
σης. 

β. Κατά τα 10/20 της μονάδας για κάθε ποινή επίπληξης 
ή στέρησης εξόδου. 

γ. Κατά τα 10/20 της μονάδας για κάθε ποινή προστίμου 
μέχρι το 1/10του μηνιαίου βασικού μισθού (ΜΒΜ). 

δ. Κατά 14/20 της μονάδας για κάθε ποινή προστίμου 
μεγαλύτερη από το 1/10 του ΜΒΜ και μέχρι τα 2/10 του 
ΜΒΜ. 

ε. Κατά τα 18/20 της μονάδας για κάθε ποινή προστίμου 
μεγαλύτερη από τα 2/10 του ΜΒΜ και μέχρι τα 3/10 του 
ΜΒΜ. 

στ. Κατά μία μονάδα για κάθε ποινή προστίμου μεγαλύ¬ 
τερη από 3/10 του ΜΒΜ και μέχρι 5/10 του ΜΒΜ. 

ζ. Κατά δύο μονάδες για κάθε ποινή προστίμου μεγαλύ¬ 
τερη από τα 5/10του ΜΒΜ και μέχρι τα 7/10του ΜΒΜ. 

η. Κατά τρεις μονάδες για κάθε ποινή προστίμου μεγα¬ 
λύτερη από 7/10 του ΜΒΜ. 

5. Πρώτος Βαθμολογητής είναι ο διμοιρίτης εκπαιδευ¬ 
τής και δεύτερος ο Διοικητής της Σχολής Εκπαίδευσης. 

6. Βαθμολογία κάτω του 10 στην επαγγελματική ικανό¬ 
τητα αποτελεί λόγο διακοπής της εκπαίδευσης, γεγονός 
για το οποίο ενημερώνεται ο οικείος Ο.Τ.Α., που ανήκει ο 
εκπαιδευόμενος, για την εφαρμογή των ισχυουσών δια¬ 
τάξεων. 

7. Οι λεπτομέρειες σχετικά με τα χρησιμοποιούμενα 
έντυπα, τον τρόπο σύνταξης και τη συγκέντρωση των 
στοιχείων για αξιολόγηση αυτών, καθορίζονται με από¬ 
φαση του Διοικητή της Σχολής Αστυφυλάκων. 

8. Οι βαθμολογούντες οποιοδήποτε από τα αναφερό- 
μενα στην παρ. 4 του παρόντος άρθρου προσόντα με βαθ¬ 
μό μικρότερο του δέκα (10) υποχρεούνται να δικαιολο¬ 
γούν με πληρότητα τη βαθμολογία τους αυτή. 

ΑΡΘΡΟ 14 

Τακτικές εξετάσεις μετά το πέρας της εκπαίδευσης. 

1. Οι εκπαιδευόμενοι, μετά την ολοκλήρωση του εκπαι¬ 
δευτικού προγράμματος, και προ της πρακτικής τους εκ¬ 
παίδευσης, υποβάλλονται σε γραπτές εξετάσεις, εφ’ 
όλης της ύλης που έχουν διδαχθεί στα μαθήματα μετά 
βαθμού, τα οποία αναγράφονται στο άρθρο 10 της πα¬ 
ρούσας. 

2. Με απόφαση του Διοικητή της Σχολής Αστυφυλά¬ 
κων, αποκλείονται περαιτέρω της φοίτησης ή αφού αυ¬ 
τή ολοκληρώθηκε, των τακτικών εξετάσεων, όσοι δεν 
παρακολούθησαν για οποιοδήποτε λόγο, τουλάχιστον 

το ένα τέταρτο 1/4 των πραγματικών εργασίμων η μερών 
του εκπαιδευτικού προγράμματος. Αυτοί επαναλαμβά¬ 
νουν την εκπαίδευσή τους κατά την επόμενη εκπαιδευτι¬ 
κή σειρά, στην οποία και εντάσσονται. Μέχρι επαναλή- 
ψεως της φοίτησης τίθενται στη διάθεση του Ο.Τ.Α. 
στον οποίο υπάγονται. Για τον καθορισμό του 1/4 των 
πραγματικών εργασίμων ημερών λαμβάνεται υπ'όψιν η 
ημερομηνία έναρξης της εκπαίδευσης και όχι η ημερο¬ 
μηνία παρουσίασης του εκπαιδευομένου και ως λήξη η 
προβλεπόμενη ημερομηνία λήξης της θεωρητικής εκ¬ 
παίδευσης. 

3. Σε άλως εξαιρετικές περιπτώσεις, εφόσον συντρέ¬ 
χουν λόγοι ανώτερης βίας (σοβαροί λόγοι ασθένειας ή 
ανυπέρβλητα προβλήματα συγκοινωνίας), οι οποίοι απο- 
δεικνύονται από έγγραφα που έχουν εκδοθεί από δημό¬ 
σια νοσοκομεία ή άλλες δημόσιες αρχές μπορεί να παρα¬ 
σχεθεί η δυνατότητα τακτικής εξέτασης σε μεταγενέστε¬ 
ρο χρόνο. 

ΑΡΘΡΟ 15 

Διαδικασία τακτικών εξετάσεων 

1. Τα θέματα των τακτικών γραπτών εξετάσεων, που 
διενεργούνται ταυτόχρονα σε όλες τις Σχολές Εκπαίδευ¬ 
σης Δημοτικής Αστυνομίας, με το σύστημα πολλαπλής 
επιλογής σε είκοσι τουλάχιστον ερωτήσεις, σε κάθε μά¬ 
θημα του άρθρου 10 της παρούσας, καταρτίζονται από 
τριμελή επιτροπή εξετάσεων, που ορίζεται για κάθε μά¬ 
θημα χωριστά, με απόφαση του Διοικητή της Σχολής 
Αστυφυλάκων και αποτελείται από έναν καθηγητή του οι¬ 
κείου μαθήματος και δύο αξιωματικούς από το διδακτικό 
εκπαιδευτικό και διοικητικό προσωπικό της Σχολής. Ο 
ανώτερος ή αρχαιότερος αξιωματικός εκτελεί χρέη προ¬ 
έδρου της επιτροπής. Με την ίδια διαταγή, ορίζονται αντί¬ 
στοιχα αναπληρωματικά μέλη. 

2. Η χρονική διάρκεια του διαγωνισμού στις τακτικές 
γραπτές εξετάσεις είναι δίωρη και αρχίζει από την ώρα 
λήξης της υπαγόρευσης του θέματος. Το θέμα υπαγο¬ 
ρεύεται στους εκπαιδευόμενους από τον καθηγητή ή 
από τον επιτηρητή ή διανέμεται σε φωτοαντίγραφο. Με¬ 
τά τη συμπλήρωση του χρόνου διαγωνισμού τα γραπτά 
παραλαμβάνονται από τον επιτηρητή σε όποια κατάστα¬ 
ση βρίσκονται. Οι κόλλες του διαγωνισμού, κατά τις τα¬ 
κτικές γραπτές εξετάσεις, φέρουν τη σφραγίδα και μο¬ 
νογραφή του Δ/ντή της Σχολής Εκπαίδευσης που 
προΐσταται της εκπαίδευσης και αδιαφανές επικάλυμμα 
για την κάλυψη των στοιχείων ταυτότητας των διαγωνι- 
ζομένων. Από κάθε εξεταζόμενο, αναγράφεται στο δεξιό 
ημιπλαίσιο, κάτω της σφραγίδας, η ημερομηνία και το 
μάθημα εξέτασης, με ένδειξη του κέντρου εκπαίδευσης 
όπου ανήκει. Τα γραπτά διορθώνονται από το βαθμολο¬ 
γητή καθηγητή που διδάσκει το οικείο μάθημα. Αυτός 
ορίζεται με απόφαση του Δ/ντή της Σχολής Εκπαίδευ¬ 
σης, που προΐσταται της εκπαίδευσης. Είναι δυνατόν να 
ορίζονται περισσότεροι του ενός (1) βαθμολογητές-κα- 
θηγητές για κάθε μάθημα στο ίδιο κέντρο εκπαίδευσης. 
Με την ίδια διαταγή, ορίζεται αντίστοιχα αναπληρωτής 
βαθμολογητής. 

Μετά την παραλαβή όλων των προς βαθμολόγηση γρα¬ 
πτών, με ευθύνη του Διευθυντή της Σχολής Εκπαίδευσης, 
που προΐσταται της εκπαίδευσης, του προϊσταμένου Γρα¬ 
φείου Σπουδών της Σχολής Εκπαίδευσης και του ορισθέ- 
ντος βαθμολογητή, τα γραπτά αναμειγνύονται και αριθ- 
μούνται με αύξοντα αριθμό. Στη συνέχεια, παραλαμβάνο- 


νται με σχετική απόδειξη από τον βαθμολογητή, ο οποίος 
και τα βαθμολογεί σε καθορισμένο χώρο της Σχολής Εκ¬ 
παίδευσης, όπου φυλάσσονται. 

Η βαθμολογία γίνεται σε ακέραιους αριθμούς από μη¬ 
δέν μέχρι είκοσι (0 έως 20), που ορίζεται ως κλίμακα βαθ¬ 
μολογίας. 

Βάση επιτυχίας θεωρείται ο βαθμός δέκα (10). 

3. Με απόφαση του Διοικητή της Σχολής Εκπαίδευσης, 
που προΐσταται της εκπαίδευσης για την πραγματοποίη¬ 
ση βαθμολόγησης κάποιου μαθήματος, ορίζεται αντί¬ 
στοιχη 3μελής Επιτροπή Αποκάλυψης για ένα (1) ή περισ¬ 
σότερα μαθήματα. Η Επιτροπή Αποκάλυψης παραλαμβά- 
νει βαθμολογημένα τα γραπτά από τον βαθμολογητή - 
καθηγητή, συντάσσοντας σχετικό πρωτόκολλο. Έργο 
της είναι η καταχώρηση του βαθμού της γραπτής επίδο¬ 
σης σε γενικές ονομαστικές καταστάσεις που περιέχουν, 
ήδη, σε ξεχωριστή στήλη τον αντίστοιχο βαθμό της έκτα¬ 
κτης εξέτασης. 

Οι καταστάσεις βαθμολογίας υπογεγραμμένες απάτην 
Επιτροπή Αποκάλυψης κάθε μαθήματος παραδίδονται σε 
ένα αντίτυπο στον Διοικητή της Σχολής Εκπαίδευσης που 
προΐσταταιτης εκπαίδευσης, προς ανακοίνωση στους εκ¬ 
παιδευόμενους. Ακολούθως, υποβάλλονται στο Τμήμα 
Σπουδών και Δημοσίων Σχέσεων της Σχολής Αστυφυλά¬ 
κων για την περαιτέρω επεξεργασία των βαθμολογιών και 
την έκδοση των αποτελεσμάτων. 

4. Η συμμετοχή των εκπαιδευομένων στις έκτακτες ή 
τακτικές εξετάσεις είναι υποχρεωτική. Η άρνηση συμμε¬ 
τοχής στην εξέταση, έστω και ενός μαθήματος ή η αδι¬ 
καιολόγητη απουσία, έχει ως συνέπεια το μηδενισμό του 
εκπαιδευομένου στο μάθημα αυτό και αποτελεί πειθαρχι¬ 
κό παράπτωμα. 

5. Εκπαιδευόμενος που καταλαμβάνεται να συνεννοεί¬ 
ται με άλλο διαγωνιζόμενο, να συμβουλεύεται κείμενα ή 
σημειώσεις σχετικές με το εξεταζόμενο μάθημα ή να με¬ 
τέρχεται οποιοδήποτε άλλο τρόπο, προκειμένου να αντι¬ 
γράψει, αποβάλλεται από την αίθουσα διαγωνισμού από 
τον αξιωματικό επιτηρητή, το γραπτό του μηδενίζεται από 
τον καθηγητή και η πράξη του αποτελεί πειθαρχικό παρά¬ 
πτωμα. Στις περιπτώσεις αυτές, συντάσσεται σχετική 
πράξη επί του γραπτού, η οποία υπογράφεται από τον 
Αξιωματικό που διαπίστωσε το γεγονός. Ο καθηγητής 
μπορεί, επίσης, να μειώνει σημαντικά τη βαθμολογία του 
γραπτού ή και να μηδενίζει αυτό, αν φέρει χαρακτηριστι¬ 
κά σημεία, με τα οποία υποδηλώνεται η ταυτότητα του εκ- 
παιδευομένου. Η εφαρμογή της διάταξης αυτής υπόκει- 
ται στην κρίση του καθηγητή, ύστερα από εκτίμηση των 
πραγματικών περιστατικών. Τις ίδιες συνέπειες έχει και ο 
διαγωνιζόμενος, που παρέχει στοιχεία σε άλλον για αντι- 
γραφή. 

6. Τα σχετικά θέματα με την επιτήρηση των εκπαιδευο- 
μένων ή τυχόν άλλες λεπτομέρειες, σχετικές με τις εξε¬ 
τάσεις ρυθμίζονται με απόφαση του Διοικητή της Σχολής 
Εκπαίδευσης που προΐσταταιτης εκπαίδευσης. 

Άρθρο 16 
Ενστάσεις 

1. Ένσταση κατά του κύρους εξέτασης μαθήματος, δι¬ 
καιούται να υποβάλει κάθε διαγωνιζόμενος στη Σχολή Εκ¬ 
παίδευσης, κατά τη διάρκεια εξέτασης του μαθήματος 
και μέχρι παράδοσης του γραπτού του, εφόσον η ένστα¬ 
ση αναφέρεται σε παράβαση διατάξεων που διέπουν τη 
διενέργεια εξετάσεων. 

2. Η ένσταση μαζί με τη σχετική έκθεση της εξεταστικής 
επιτροπής ή του καθηγητή και το αντίγραφο του πρακτι¬ 
κού της εξέτασης του μαθήματος υποβάλλεται αμέσως 
στο Εκπαιδευτικό Συμβούλιο το οποίο αποφαίνεται εντός 
πέντε (5) ημερών. 

3. Αν η ένσταση γίνει δεκτή, επαναλαμβάνεται η εξέτα¬ 
ση του μαθήματος. 

Άρθρο 17 
Αναθεωρήσεις 

1. Υποβολή αιτήσεων αναθεώρησης των γραπτών απο¬ 
κλείεται. 

2. Επίσης απορρίπτονται αιτήσεις για ανακοίνωση του 
περιεχομένου των γραπτών με τις διορθώσεις που έγιναν 
σ’ αυτά από τον καθηγητή. 

Άρθρο 18 

Φύλαξη - καταστροφή γραπτών 

Τα γραπτά μετά τη βαθμολόγηση, αποκάλυψη και κατα- 
χώρηση της βαθμολογίας φυλάσσονται στη Σχολή Εκπαί¬ 
δευσης και η καταστροφή αυτών γίνεται, ένα έτος μετά 
την αποφοίτηση των εκπαιδευομένων, από τριμελή Επι¬ 
τροπή η οποία συγκροτείται με απόφαση της Σχολής 
Αστυφυλάκων και συντάσσει σχετικό πρακτικό. Σε περί¬ 
πτωση δικαστικής αμφισβήτησης, τα γραπτά διατηρού¬ 
νται μέχρις ότου εκδοθεί αμετάκλητη απόφαση. 

ΑΡΘΡΟ 19 

Προσδιορισμός Επίδοσης 

1.0 βαθμός της τελικής επίδοσης των εκπαιδευομένων, 
προκύπτει από τον μέσο όρο των τριών βαθμών: 

α. του βαθμού της έκτακτης εξέτασης (Μ.Ο. διδαχθέ- 
ντων μαθημάτων) που αποκτήθηκε κατά τη διάρκεια της 
εκπαίδευσης (άρθρο 12 της παρούσας). 

β. του βαθμού των τακτικών εξετάσεων (Μ.Ο. διδαχθέ- 
ντων μαθημάτων) (άρθρα 14 και 15 της παρούσας). 

γ. του βαθμού της επαγγελματικής ικανότητας, σύμφω¬ 
να με τις διατάξεις του άρθρου 13 της παρούσας. 

2. Η τελική επίδοση προσδιορίζεται μέχρι χιλιοστού της 
μονάδας και καθορίζει και τη σειρά εξόδου από τη Σχολή. 

3. Ανπροκύψει ισοβαθμία μέχρι χιλιοστού της μονάδας, 
σε δύο ή περισσότερους εκπαιδευόμενους, αρχαιότερος 
θεωρείται εκείνος που έχει μεγαλύτερο βαθμό κατά σει¬ 
ρά προτεραιότητας πρώτα στην τακτική γραπτή εξέταση 
και έπειτα στις έκτακτες εξετάσεις. Σε περίπτωση νέας 
ισοβαθμίας, λαμβάνεται υπόψη ο βαθμός της επαγγελ¬ 
ματικής ικανότητας. Εάν και πάλι προκύψει ισοβαθμία 
πραγματοποιείται κλήρωση, για την οποίαν συντάσσεται 
σχετικό πρακτικό. 

ΑΡΘΡΟ 20 

Αποτέλεσμα εκπαίδευσης. 

1. Επιτυχών θεωρείται ο εκπαιδευόμενος, που στο τέ¬ 
λος της εκπαίδευσής του συγκεντρώνει, ως μέσο όρο, 
στις έκτακτες και τακτικές εξετάσεις σε κάθε μάθημα τη 
βάση βαθμολογίας 10. 

2. Επανεξεταστέος θεωρείται ο εκπαιδευόμενος που 
δεν συγκεντρώνει, ως μέσο όρο, στην έκτακτη και τακτική 
εξέταση βαθμολογία για κάθε μάθημα το βαθμό 10. Στον 
επανεξεταστέο δίδεται η δυνατότητα επανεξέτασής του 
από τους ίδιους, κατά το δυνατόν, βαθμολογητές για μία 
μόνον φορά, σε τόπο και χρόνο που ορίζεται από το Διοι¬ 
κητή της Σχολής Αστυφυλάκων. Ο δεύτερος βαθμός, της 


επανεξέτασης, προστίθεται στον προηγούμενο κάτω της 
βάσης βαθμό (Μ.Ο. έκτακτης και τακτικής εξέτασης) και 
εξάγεται ο μέσος όρος της βαθμολογίας. 

3. Αποτυχών θεωρείται ο επανεξεταστέος, ο οποίος συ¬ 
γκεντρώνει βαθμό επανεξέτασης κάτω του 10. 

Ο αποτυχών επαναλαμβάνει την εκπαίδευσή του, κατά 
την επόμενη εκπαιδευτική σειρά, στην οποία και εντάσσε¬ 
ται. Μέχρις επαναλήψεως της φοίτησης τίθεται στη διά¬ 
θεση του Ο.Τ.Α., στον οποίο υπάγεται. 

Στην περίπτωση που για δεύτερη φορά είναι αποτυχών, 
αποβάλλεται οριστικά της Σχολής Εκπαίδευσης. Η από¬ 
φαση περί οριστικής αποβολής, διαβιβάζεται στον Ο.Τ.Α., 
που ανήκει ο εκπαιδευόμενος για την εφαρμογή των σχε¬ 
τικών διαδικασιών που προβλέπονται από τις ισχύουσες 
διατάξεις. 

ΑΡΘΡΟ 21 

Πίνακες Αποτελεσμάτων - έξοδος από τη Σχολή. 

1. Η Σχολή Αστυφυλάκων καταρτίζει τρεις πίνακες, έναν 
για κάθε κατηγορία των κλάδων ΠΕ 23, ΤΕ 23 και ΔΕ 23, 
κατά σειρά επιτυχίας, με βάση την τελική βαθμολογία των 
εκπαιδευομένων εκάστου κλάδου. 

2. Οι πίνακες αυτοί προσδιορίζουν την τελική κατάταξή 
τους και καθορίζουν την αρχαιότητά τους, ως ειδικού έν¬ 
στολου προσωπικού της Δημοτικής Αστυνομίας. Για τους 
αποτυχόντες καταρτίζονται ιδιαίτεροι πίνακες κατά κατη¬ 
γορία, εκάστου εκτωνπροαναφερομένων κλάδων. 

3. Οι πίνακες επιτυχόντων και αποτυχόντων υποβάλλο¬ 
νται στην Αστυνο μική Ακαδη μία για κύ ρωση από τον Δ/ντή 
της, αντίγραφο των οποίων αποστέλλεται στον αρμόδιο 
Γενικό Γραμματέατης Περιφέρειας, στον οικείο Ο.Τ.Αγια 
τις περαιτέρω ενέργειες τους και στη Σχολή Αστυφυλά¬ 
κων. 

4. Στους επιτυχόντες εξερχόμενους της Σχολής χορη¬ 
γείται 4ήμερη μετασχολική άδεια. 

5. Στους σπουδαστές που αποφοιτούν ευδόκιμα, εκδί- 
δεται βεβαίωση, υπογραφόμενη από το Διοικητή της Σχο¬ 
λής Αστυφυλάκων η οποία τίθεται στον υπηρεσιακό φά¬ 
κελο του υπαλλήλου, και στην οποία αναγράφονται τα 
στοιχεία ταυτότητας, η διάρκεια φοίτησης και η κατηγο¬ 
ρία των κλάδων που ανήκει (ΠΕ 23 ή ΤΕ 23 ή ΔΕ 23). 

ΑΡΘΡΟ 22 

Μέτρα για την εύρυθμη λειτουργία της Σχολής. 

1. Για την εύρυθμη λειτουργία της Σχολής και την ομα¬ 
λή διεξαγωγή της εκπαίδευσης, στους εκπαιδευόμενους 
για παραπτώματα που διαπράττουν, εκτός από τις ποινές 
που προβλέπονται και επιβάλλονται από τα αρμόδια όρ¬ 
γανα, επιβάλλονται οι ακόλουθες διοικητικές κυρώσεις: 

• Της παρατήρησης. 

• Της στέρησης μίας έως τριών ημερών εξόδου, κάθε 
μία από την οποία αρχίζει την προβλεπόμενη ώρα εξόδου 
και λήγει την αντίστοιχη ώρα της επόμενης ημέρας. 

Οι ανωτέρω διοικητικές κυρώσεις επιβάλλονται με έκ¬ 
δοση απόφασης του Διευθυντή της Σχολής Εκπαίδευσης 
που προΐστανται της εκπαίδευσης, κατόπιν προηγούμε¬ 
νης ακρόασης ή έγγραφης παροχής εξηγήσεων από τον 
εκπαιδευόμενο. 

2. Η διάπραξη πειθαρχικών παραπτωμάτων έχει ως 
αποτέλεσμα την μείωση του βαθμού της διαγωγής στην 
επαγγελματική ικανότητα, όπου η κάτω της βάσης βαθ¬ 
μολογία έχει ως συνέπεια τη διακοπή της εκπαίδευσης, 
σύμφωνα με τα οριζόμενα στο άρθρο 13. 

ΑΡΘΡΟ 23 

Μετεκπαίδευση ειδικού ένστολου προσωπικού Δημοτι¬ 
κής Αστυνομίας. 

Το ειδικό ένστολο προσωπικό της Δημοτικής Αστυνο¬ 
μίας μπορεί να μετεκπαιδεύεται και επιμορφώνεται, με αί¬ 
τηση και δαπάνες του οικείου Ο.Τ.Α. και σε Σχολές των 
Ενόπλων Δυνάμεων, της Ελληνικής Αστυνομίας, του Λι¬ 
μενικού Σώματος, και του Πυροσβεστικού Σώματος, ανά¬ 
λογα με τις ειδικότερες ανάγκες της αποστολής τους και 
του Ο.Τ.Α. στον οποίο υπηρετούν. 

ΑΡΘΡΟ 24 

Δαπάνες εκπαίδευσης 

Όλες οι δαπάνες εκπαίδευσης του ένστολου προσωπι¬ 
κού της Δημοτικής Αστυνομίας, βαρύνουν αποκλειστικά 
τους Ο.Τ.Α., για τους οποίους προσλαμβάνονται. 

ΑΡΘΡΟ 25 

Ρύθμιση λεπτομερειών 

Λεπτομέρειες για αντιμετώπιση ειδικότερων θεμάτων, 
που προκύπτουν κατά την εφαρμογή της παρούσας από¬ 


φασης, ρυθμίζονται με απόφαση του Διοικητή της Σχολής 
Αστυφυλάκων. 

ΑΡΘΡΟ 26 
Έναρξη ισχύος 

Στην παρούσα απόφαση προσαρτάται και αποτελεί 
αναπόσπαστο μέρος αυτής το συνημμένο παράρτημα 
που αφορά τον «Κανονισμό υποχρεώσεων και δικαιωμά- 
τωντου Εκπαιδευόμενου Ειδικού Ένστολου Προσωπικού 
της Δημοτικής Αστυνομίας». 

ΑΡΘΡΟ 27 
Έναρξη ισχύος 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Μαρτίου 2004 

ΟΙ ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΔΗΜΟΣΙΑΣ ΤΑΞΗΣ 

ΛΑΜΠΡΟΣ Π ΑΠΑΛΗ Μ ΑΣ ΓΙΩΡΓΟΣ ΦΛΩΡΙΔΗΣ 

ΕΚΠΑΙΔΕΥΤΙΚΟ ΚΕΝΤΡΟ ΔΗΜΟΤΙΚΗΣ ΑΣΤΥΝΟΜΙΑΣ 
ΚΑΝΟΝΙΣΜΟΣ 

ΥΠΟΧΡΕΩΣΕΩΝ ΚΑΙ ΔΙΚΑΙΩΜΑΤΩΝ 

ΤΟΥ ΕΚΠΑΙΔΕΥΟΜΕΝΟΥ ΕΙΔΙΚΟΥ ΕΝΣΤΟΛΟΥ 

ΠΡΟΣΩΠΙΚΟΥ ΤΗΣ ΔΗΜΟΤΙΚΗΣ ΑΣΤΥΝΟΜΙΑΣ 

ΥΠΟΧΡΕΩΣΕΙΣ ΚΑΙ ΔΙΚΑΙΩΜΑΤΑ ΤΟΥ ΕΚΠΑΙΔΕΥΟΜΕ¬ 
ΝΟΥ ΕΙΔΙΚΟΥ ΕΝΣΤΟΛΟΥ ΠΡΟΣΩΠΙΚΟΥ ΤΗΣ ΔΗΜΟΤΙ¬ 
ΚΗΣ ΑΣΤΥΝΟΜΙΑΣ 

ΣΧΕΤ.: 

- Π.Δ. 410/1995: Δημοτικός και Κοινοτικός Κώδικας. 

- Π.Δ. 23 (ΦΕΚ Α' 19/7.2.2002): Αρμοδιότητες, σύστημα 
πρόσληψης, προσόντα, καθήκοντα, δικαιώματα και υπο¬ 
χρεώσεις του προσωπικού της Δημοτικής Αστυνομίας. 

- Π.Δ. 352/1995 «Οργανισμός Σχολής Αστυφυλάκων» 
και Π.Δ. 68/97,212/98. 

- Την 5783/22.1.2004 Κ.Υ.Α. ΥΠ.ΕΣ.ΔΔΑ. και Δημόσιας 
Τάξης. 

Σύμφωνα με το άρθρο 16 του Π.Δ. 23/2002, αφού λή- 
φθηκαν υπόψη τα ανωτέρω προεδρικά διατάγματα, ορί¬ 
ζονται τα ακόλουθα, σχετικά με τις υποχρεώσεις και τα δι¬ 
καιώματα των Δημοτικών Αστυνομικών κατά τη διάρκεια 
της εκπαίδευσης τους: 

ΚΕΦΑΛΑΙΟ ΠΡΩΤΟ 

ΓΕΝΙΚΕΣ ΥΠΟΧΡΕΩΣΕΙΣ ΕΚΠΑΙΔΕΥΟΜΕΝΩΝ 

1) Η εκπαίδευση έχει σκοπό να αναπτύξει τις ψυχικές, 
πνευματικές και σωματικές ικανότητες των Δημοτικών 
Αστυνομικών και να δώσει σε αυτούς την επαγγελματική 
κατάρτιση που είναι αναγκαία για να ανταποκριθούν στην 
αποστολή τους. 

2) Η πειθαρχία, που αποτελεί τον κύριο μοχλό της ομα¬ 
λής και αποδοτικής λειτουργίας της Αστυνομίας, όχι μό¬ 
νο δεν μειώνει την προσωπικότητα του ατόμου, όταν τη¬ 
ρείται σύμφωνα με το πνεύμα των Κανονισμών, αλλά αντί¬ 
θετα δημιουργεί αρμονικές σχέσεις μεταξύ του 
προσωπικού της και συντονίζει τις προσπάθειες για την 
επίτευξη του κοινού σκοπού που έχει ως στόχο την εκ¬ 
πλήρωση της αποστολής της εκπαίδευσης. 

3) Η τήρηση της πειθαρχίας από πλευράς των Δημοτι¬ 
κών Αστυνομικών δεν θα διασφαλίσει μόνο την εύρυθμη 
λειτουργία του Εκπαιδευτικού κέντρου, αλλά θα καταστεί 
βίωμα και συνήθεια ο’ αυτούς τους ιδίους, που θα κλη¬ 
θούν αύριο να αναλάβουν σοβαρά καθήκοντα και υπο¬ 
χρεώσεις έναντι του κοινωνικού συνόλου. 

4) Οι Εκπαιδευόμενοι πρέπει: 

α. Να διακρίνονται για την άψογη διαγωγή τους από κά¬ 
θε άποψη. 

β. Να είναι πάντοτε ευγενικοί, κόσμιοι, αξιοπρεπείς και 
σοβαροί και κυρίως να διάγουν μέσα στα πλαίσια της 
αστυνομικής αγωγής και πειθαρχίας, 

γ. Να επιδεικνύουν τον επιβαλλόμενο σεβασμό στους 
συναδέλφους τους. 

δ. Να σέβονται και να υπακούουν τους ανωτέρους τους 
και τους καθηγητές τους, καθώς και τους βαθμοφόρους 
συναδέλφους τους (Διμοιρίτες-Ομαδάρχες). 

ε Παρουσιαζόμενοι ενώπιον των Καθηγητών τους, των 
Αξιωματικών και άλλων βαθμοφόρων της Σχολής ή επισή¬ 
μων προσώπων, ν’ αναφέρουν κανονικά. 

στ. Να αποφεύγουν τις μεταξύ τους αστειότητες και εκ¬ 
δηλώσεις, οι οποίες από το είδος, την έκταση, τη μορφή 
τους, είναι πιθανόν να προκαλέσουν έριδες και αντεγκλή¬ 
σεις και κατ’ επέκταση επεισόδια απαράδεκτα και ανεπί¬ 
τρεπτα . Οι μεταξύ τους σχέσεις να θεμελιώνονται κυρίως 


στην αμοιβαία εκτίμηση, το σεβασμό, την ευγένεια, την 
αγάπη, την ομόνοια, τη συναδελφική αλληλεγγύη και την 
ευγενή άμιλλα. 

ζ. Κατά τις εξόδους τους από τη Σχολή να είναι σοβαροί, 
αξιοπρεπείς και ευγενικοί στους τρόπους και τη συμπερι¬ 
φορά τους και να αποφεύγουν συζητήσεις ή πράξεις που 
μπορούν να προκαλέσουν δυσμενή σχόλια σε βάρος τους 
ή σε βάρος της Δημοτικής Αστυνομίας και της Τοπικής 
Αυτοδιοίκησης. 

η. Να σέβονται και να μη θίγουν τα προσωπικά αντικεί¬ 
μενα των συναδέλφων τους και σε περίπτωση ανεύρεσης 
αντικειμένου να το παραδίδουν σε αυτόν που το έχει χά¬ 
σει, εφόσον είναι γνωστός, ή στον Αξιωματικό Υπηρεσίας 
με σχετική αναφορά. 

Επειδή ο χαρακτήρας των εκπαιδευομένων διαμορφώ¬ 
νεται, κατά μεγάλο ποσοστό, στη διάρκεια της εκπαίδευ¬ 
σης, από την ποιότητα αυτής, αλλά και την ποιότητα των 
μεταξύ τους σχέσεων, καθώς και των σχέσεων Εκπαιδευ¬ 
τών - Εκπαιδευομένων και επειδή η αγωγή, η εκπαίδευση 
και ο χαρακτήρας δια των οποίων διαμορφώνονται οι Εκ¬ 
παιδευόμενοι, τελικά ΕΞΑΓΕΤΑΙ στην κοινωνία, ακολου¬ 
θώντας τους και επηρεάζει, θετικά ή αρνητικά - ανάλογα 
- τις σχέσεις και συμπεριφορά τους έναντι των πολιτών, 
ΒΑΣΙΚΗ φροντίδα και ΣΤΟΧΟΣ της Εκπαιδευτικής προ¬ 
σπάθειας, πρέπει να είναι η καλλιέργεια και ανάπτυξη 
ΣΩΣΤΩΝ και ΑΝΘΡΩΠΙΝΩΝ σχέσεων μεταξύ των εκπαι- 
δευομένων, πέρα από την παροχή άριστης και συνεχώς 
βελτιούμενης εκπαίδευσης. 

ΑΠΟΝΟΜΗ ΧΑΙΡΕΤΙΣΜΟΥ - ΑΝΑΦΟΡΑ - ΠΑΡΟΥΣΙΑΣΗ 

1) Οι Εκπαιδευόμενοι, είτε είναι εντός της Σχολής είτε 
εκτός αυτής απονέμουν χαιρετισμό στους κατά βαθμό 
ανωτέρουςτους. 

2) Χαιρετισμό απονέμουν επίσης: 

- Στη Σημαία κατά την έπαρση και την υποστολή της. 

- Στον Πρόεδρο της Δημοκρατίας. 

- Στον Πρωθυπουργό και τα μέλη του Υπουργικού Συμ¬ 
βουλίου. 

3) Μέσα στο χώρο της Σχολής κατά τη διέλευση ανωτέ- 
ρων τους ή καθηγητών στρέφονται προς αυτούς και λαμ¬ 
βάνουν ευπρεπώς τη στάση της προσοχής. 

4) Αναφορά - Παρουσίαση: 

Οι Εκπαιδευόμενοι που καλούνται από ανώτερο τους, 
λαμβάνουν τη στάση της προσοχής, χαιρετούν και ανα¬ 
φέρουν ως εξής: 

- Δημοτικός αστυνομικός (Επώνυμο - Όνομα). 

Τα ανωτέρω ισχύουν στις λοιπές περιπτώσεις που τους 

απευθύνεται ο λόγος ή στις αναφορές - παρουσιάσεις 
τους σε ανωτέρους. 

ΣΗΜΕΙΩΣΗ: Ο τρόπος χαιρετισμού διδάσκεται από 
τους εκπαιδευτές. 

ΠΡΟΣΑΓΟΡΕΥΣΕΙΣ 

1) Γενικά: 

α. Κατώτερος που απευθύνεται σε ανώτερο του, τον 
προσαγορεύει με τη λέξη «Κύριε» και το βαθμό ή τον τίτ¬ 
λο της θέσης του. 

β. Ανώτερος που απευθύνεται σε κατώτερό του, τον 
προσαγορεύει με τη λέξη «Κύριε» και το βαθμό ή το επώ¬ 
νυμο του. 

γ. Οι Εκπαιδευόμενοι μεταξύ τους προσαγορεύονται με 
τη λέξη «Κύριε» και το επώνυμο τους ή με φράση «Κύριε 
συνάδελφε». 

2) Ειδικές περιπτώσεις: 

- Ο Υπουργός και Υφυπουργός προσαγορεύονται με 
φράση «Κύριε Υπουργέ - Κύριε Υφυπουργέ» 

- Ο Γενικός Γραμματέας προσαγορεύεται με τη φράση 
«Κύριε Γενικέ». 

- Οι αιρετοί προσαγορεύονται με το αξίωμά τους που 
συνοδεύεται με τον χαρακτηρισμό «κύριε» π.χ. κύριε δή¬ 
μαρχε / αντιδήμαρχε κ.λπ. 

- Το προσωπικό της Σχολής προσαγορεύεται με τη λέξη 
«Κύριε» και τον τίτλο της θέσης ή το επώνυμο του. 

3) Σε όλες τις παραπάνω περιπτώσεις, όταν το πρόσω¬ 
πο που προσαγορεύεται είναι γυναίκα, αντί της λέξης 
«Κύριε» χρησιμοποιείται η λέξη «Κυρία». 

ΠΑΡΑΣΤΑΣΗ - ΕΜΦΑΝΙΣΗ 

Η παράσταση και η εμφάνιση των Δημοτικών Αστυνομι¬ 
κών κατά τη διάρκεια της φοίτησης στο Εκπαιδευτικό Κέ¬ 
ντρο πρέπει να είναι άψογη από κάθε πλευρά (κούρεμα- 
ξύρισμα κ.λπ.). 

ΣΥΜΠΕΡΙΦΟΡΑ ΕΚΠΑΙΔΕΥΟΜΕΝΩΝ 

Στους εκπαιδευόμενους Δημοτικούς Αστυνομικούς δεν 
επιτρέπεται: 

1) Η διατήρηση στο διδακτήριο ή άλλους χώρους ειδών 
και αντικειμένων, εκτός αυτών που καθορίζονται από τις 
κανονιστικές διατάξεις ή άλλες διαταγές. 

2) Να κάνουν παρατηρήσεις στο ιδιωτικό προσωπικό ή 
να έρχονται σε αντεγκλήσεις με αυτό για παραλείψεις 
του. Κάθε παράπονο κατά του προσωπικού αυτού αναφέ- 
ρεται γραπτώς στο προσωπικό της Σχολής. 

3) Να εκτελούν νωχελικά ή να μην εκτελούν τα παραγ¬ 
γέλματα σε προσκλητήρια, συντάξεις και ασκήσεις. 

4) Το κάπνισμα μέσα στους θαλάμους, διδακτήρια, δια¬ 
δρόμους, αίθουσες εστιατορίου - μαγειρείων και λοιπούς 
κλειστούς χώρους. Κατ’εξαίρεση, σε περίπτωση δυσμε¬ 
νών καιρικών συνθηκών επιτρέπεται σε χώρους που κα¬ 
θορίζει ο Διοικητής του Εκπαιδευτικού Κέντρου. 

5) Η κυκλοφορία στους διαδρόμους των γραφείων της 
Σχολής και η είσοδος σ’ αυτά χωρίς σοβαρό λόγο. 

6) Η χρησιμοποίηση των υπηρεσιακών τηλεφωνικών 
συσκευών. Εκπαιδευόμενοι οι οποίοι καλούνται σε υπη¬ 
ρεσιακά τηλέφωνα, θα εξυπηρετούνται μόνο εφόσον 
εκτιμηθεί ότι πρόκειται για πολύ σοβαρό θέμα. Για την 
τηλεφωνική εξυπηρέτηση τους οφείλουν να χρησιμο¬ 
ποιούν τα κοινόχρηστα τηλέφωνα, που υπάρχουν στη 
Σχολή, η δε χρήση τους να γίνεται στις αναγκαίες περι¬ 
πτώσεις και να είναι σύντομη για την εξυπηρέτηση και 
των άλλων συναδέλφων τους Ειδικότερα δεν επιτρέπε¬ 
ται: 

7) Να φέρουν και να χρησιμοποιούν κινητό τηλέφωνο 
στο διδακτήριο, καθώς και στους άλλους χώρους άσκη¬ 
σης και εκπαίδευσης. 

8) Οι θόρυβοι, οι φωνασκίες και η οχλαγωγία στους δια¬ 
δρόμους η στα προαύλια, προς αποφυγή διατάραξης της 
διδασκαλίας και της εργασίας των απασχολουμένων στα 
Γ ραφεία. 

9) Να κάθονται στα προαύλια ή σε οποιοδήποτε χώρο 
της Σχολής κατά τα διαλείμματα, εκτός από τους χώρους 
που έχουν διαμορφωθεί από τη Σχολή για τους εκπαιδευ¬ 
όμενους. 

10) Η κοπή ή φθορά δένδρων ή λουλουδιών που βρί¬ 
σκονται στους χώρους της Σχολής. 

11) Η διοργάνωση και η συμμετοχή κατά τις ελεύθερες 
ώρες ποδοσφαιρικών ή άλλων αθλητικών εκδηλώσεων 
στους αθλητικούς και λοιπούς χώρους της Σχολής, χωρίς 
την έγκριση του βαθμοφόρου Υπηρεσίας. 

12) Η κατά οποιοδήποτε τρόπο εισαγωγή, κατοχή και 
κατανάλωση οινοπνευματωδών ποτών μέσα στους χώ¬ 


ρους της Σχολής, εκτός βέβαια των περιπτώσεων που για 
ειδικούς λόγους θα επιτραπεί από τη Διοίκηση της Σχο¬ 
λής π.χ. εορταστικές εκδηλώσεις κ.λ.π. Επίσης κατά οποι- 
ονδήποτε τρόπο εισαγωγή και αποθήκευση τροφίμων, 
γλυκών, αναψυκτικών και άλλων παρεμφερών ειδών 
στους θαλάμους (φοριαμούς) της Σχολής. 

13) Η απόρριψη άχρηστων αντικειμένων, υπολειμμάτων 
κ.λπ. στους κοινόχρηστους χώρους της Σχολής. Αντικεί¬ 
μενα αυτού του είδους απορρίπτονται στα ειδικά, κατά 
περίπτωση δοχεία. 

14) Να σταθμεύουν τα I. X. αυτοκίνητα και δίκυκλα ιδιο¬ 
κτησίας τους σε άλλους, εκτός από τους καθορισμένους, 
με διαταγή του Διευθυντού της Σχολής, χώρους. 

ΓΡΑΠΤΕΣ ΕΞΕΤΑΣΕΙΣ 

Στους εκπαιδευόμενους Δημοτικούς Αστυνομικούς, κα¬ 
τά τη διάρκεια των εξετάσεων δεν επιτρέπεται: 
α. Να αναγράφουν ξένο όνομα πάνω στο γραπτό τους 
β. Να μετέρχονται οποιονδήποτε τρόπο για να αντιγρά¬ 
φουν ή να βοηθήσουν άλλον να αντιγράψει 
γ. Να συνεννοούνται μεταξύ τους ή να συμβουλεύονται 
κείμενα ή σημειώσεις σχετικές με το εξεταζόμενο μάθημα 
δ. Να αναγράφουν στο γραπτό διάφορα ενδεικτικά ση¬ 
μεία που μπορούν να εκληφθούν ως δηλωτικά της ταυτό¬ 
τητας τους. 

ε. Να εξέρχονται απάτην αίθουσα κατά τη διάρκεια των 
εξετάσεων, εκτός εξαιρετικής ανάγκης, κατά την εκτίμη¬ 
ση του καθηγητή ή του επιτηρητή. 

στ. Εάν υπάρξει παράβαση μιας των περιπτώσεων (α), 
(β), (γ) και (δ) συντάσσεται σχετική πράξη πάνω στο γρα¬ 
πτό, η οποία υπογράφεται από τον επιτηρητή που διαπί¬ 
στωσε το γεγονός και ο εκπαιδευόμενος αποβάλλεται 
από την αίθουσα, ενώ το γραπτό του μηδενίζεται από τον 
καθηγητή. 

ΛΟΙΠΕΣ ΥΠΟΧΡΕΩΣΕΙΣ 

1) Η προσέλευση σε όλα τα προσκλητήρια της Σχολής 
επιβάλλεται να είναι έγκαιρη και κανονική. 

2) Οι εκπαιδευόμενοι οφείλουν όχι μόνο να αποφεύγουν 
τη φθορά αντικειμένων που ανήκουν στη Σχολή, αλλά επί 
πλέον υποχρεούνται να διατηρούν αυτά σε άριστη κατά¬ 
σταση. Τυχόν φθορά σε αντικείμενα καταλογίζεται αμέ¬ 
σως στον υπαίτιο με όλες τις περαιτέρω συνέπειες (αστι¬ 
κές, ποινικές, πειθαρχικές). 

3) Κάθε εκπαιδευόμενος είναι υπεύθυνος για την ασφα¬ 
λή φύλαξη, συντήρηση των δημοσίων καιιδιωτικώντου ει¬ 
δών και εκπαιδευτικών βοηθημάτων, τα οποία επιθεω¬ 
ρούνται τακτικά από τους Διμοιρίτες τους. 

4) Όλα τα Δημόσια είδη φυλάσσονται υποχρεωτικά μέ¬ 
σα στη Σχολή, εκτός αν ορισθεί διαφορετικά με διαταγή 
του Διοικητού του Εκπαιδευτικού Κέντρου. 

ΕΓΓΡΑΦΗ ΑΝΑΦΟΡΑ ΕΚΠΑΙΔΕΥΟΜΕΝΩΝ 
Οι εκπαιδευόμενοι για κάθε αίτημα τους οφείλουν να 
υποβάλλουν πάντοτε έγγραφη αναφορά ι ε ρ α ρ χ ι κ ά, 
μόνο δια του ομαδάρχη τους. Οι αναφορές πρέπει να εί¬ 
ναι καθαρογραμμένες, ορθογραφημένες, συνοπτικές και 
συντεταγμένες επί ολοκλήρου φύλλου χάρτου. Το περιε¬ 
χόμενο τους πρέπει να είναι σαφές και να διαλαμβάνει το 
συγκεκριμένο αίτημα, χωρίς κρίσεις, σχόλια ή φράσεις 
που να δείχνουν έλλειψη υπηρεσιακής αγωγής και σεβα¬ 
σμού. 

ΣΗΜΕΙΩΣΗ: Υπόδειγμα αναφοράς υπάρχει στο τέλος 
του εντύπου. 

ΚΕΦΑΛΑΙΟ ΔΕΥΤΕΡΟ 
ΥΠΟΧΡΕΩΣΕΙΣ ΒΑΘΜΟΦΟΡΩΝ 
ΔΗΜΟΤΙΚΩΝ ΑΣΤΥΝΟΜΙΚΩΝ 

ΚΑΘΟΡΙΣΜΟΣ ΒΑΘΜΟΦΟΡΩΝ ΕΚΠΑΙΔΕΥΟΜΕΝΩΝ 

Στους πρώτους κατά σειρά επιτυχίας Δημοτικούς Αστυ¬ 
νομικούς ανατίθενται καθήκοντα Διμοιριτών και ομαδαρ¬ 
χών και ταυτόχρονα ορίζονται οι αναπληρωτές τους. 

Οι Διμοιρίτες προΐστανται σε κάθε Διμοιρία. Οι ομαδάρ¬ 
χες προΐστανται σε κάθε ομάδα. Μεταξύ των διμοιριτών ο 
έχωντην καλύτερη βαθμολογία εκτελεί καθήκοντα αρχη¬ 
γού όλων των εκπαιδευόμενων του της σχολής. Οι βαθ¬ 
μοφόροι όταν απουσιάζουν ή κωλύονται, αντικαθίστανται 
από τους αντίστοιχους αναπληρωτές. 

ΥΠΟΧΡΕΩΣΕΙΣ ΔΙΜΟΙΡΙΤΟΥ 

α. Λαμβάνει αναφορά κατά τις τακτικές και έκτακτες συ¬ 
ντάξεις από τους ομαδάρχες της διμοιρίας του και ανα¬ 
φέρει στον διμοιρίτη Αξ/κό και στον βοηθό του, στον 
οποίο και παραδίδει τις έγγραφες αναφορές των συνα¬ 
δέλφων του. 

β. Τηρεί ονομαστική κατάσταση των συναδέλφων της 
διμοιρίας του και αναφέρει κάθε μεταβολή που επέρχεται 
στην διμοιρία. 

γ. Είναι άμεσος βοηθός του διμοιρίτη Αξ/κού και του 
βοηθού του για όλα τα θέματα που αφορούν την εκπαί¬ 
δευση σε επίπεδο Διμοιρίας. Για τον ίδιο σκοπό υποβοη¬ 
θάει και τους Αξιωματικούς και Υπαξιωματικούς Υπηρε¬ 
σίας. 

δ. Ενδιαφέρεται για τα προβλήματα των συναδέλφων 
της Διμοιρίας του γνωρίζοντας στον Διοικητή και τους 
Αξιωματικούς τυχόν προβλήματα - αιτήματα. 

ΥΠΟΧΡΕΩΣΕΙΣ ΟΜΑΔΑΡΧΗ 

- Ο Ομαδάρχης είναι υπεύθυνος για την ομάδα που ορί¬ 
ζεται. Τηρεί ονομαστική κατάσταση των Δημοτικών Αστυ¬ 
νομικών της ομάδος του, τους οποίους οφείλει να γνωρί¬ 
ζει και ενημερώνει τον Διμοιρίτη για οποιαδήποτε μετα¬ 
βολή έχει επέλθει σ’ αυτή. 

- Γνωρίζει κάθε στιγμή που βρίσκεται ο κάθε συνάδελ¬ 
φος της ομάδας του, παραλαμβάνει πριν από το πρωινό 
προσκλητήριο τις αναφορές και στη συνέχεια παραδίδει 
στον επικεφαλής Διμοιρίτη. 

- Εκτελεί κάθε εργασία σχετική με την εκπαίδευση που 
του αναθέτει ο Διμοιρίτης του. 

- Ενδιαφέρεται για τα προβλήματα των συναδέλφων 
της Ομάδος του γνωρίζοντας στο Διμοιρίτη τυχόν προ¬ 
βλήματα - αιτήματα. 

ΚΕΦΑΛΑΙΟ ΤΡΙΤΟ 

ΥΠΟΧΡΕΩΣΕΙΣ ΔΗΜΟΤΙΚΩΝ ΑΣΤΥΝΟΜΙΚΩΝ 
ΕΣΩΤΕΡΙΚΗΣ ΥΠΗΡΕΣΙΑΣ 

ΥΠΟΧΡΕΩΣΕΙΣ ΕΠΟΠΤΗ ΘΑΛΑΜΩΝ 

Σε υπηρεσία επόπτη θαλάμου διατίθενται όλοι οι εκπαι¬ 
δευόμενοι με σειρά, πληντων Βαθμοφόρων. 

Σε κάθε όροφο της Σχολής κατά την κρίση του Διοικητή, 
υπάρχει επόπτης θαλάμου κατά τις νυκτερινές ώρες, ο 
οποίος έχει τις παρακάτω υποχρεώσεις: 

α. Ο επόπτης θαλάμου κατά τη διάρκεια της υπηρεσίας 
του φέρει κανονικά τη στολή του, το σήμα υπηρεσίας και 
εξάρτηση που καθορίζονται με διαταγή του Διοικητή της 
Σχολής. 

β. Αμέσως μετά την ανάληψη της υπηρεσίας, περιέρχε¬ 
ται και ελέγχει όλους τους χώρους των θαλάμων, τουαλέ¬ 
τες, λουτρά, αποθήκες κ.λ.π. για να διαπιστωθεί τυχόν 


φθορές ή βλάβες και κυρίως σπασμένα τζάμια, παράθυ¬ 
ρα, πόρτες, βρύσες, λάμπες κ.λπ. οπότε και αναφέρει 
στον Αξιωματικό Υπηρεσίας. 

γ. Σβήνει τα φώτα όλων των χώρων του ορόφου εκτός 
από το φωτισμό Ασφαλείας κατά τις νυκτερινές ώρες. 

δ. Ελέγχει κάθε άτομο άσχετο με τη Σχολή ή άγνωστο 
και αναφέρει αμέσως στον Αξιωματικό Υπηρεσίας, 
ε. Μεριμνά για την αφύπνιση των διατεταγμένων σε 
υπηρεσία Δημοτικών Αστυνομικών ύστερα από συνεν¬ 
νόηση με τον Αξ/κό Υπηρεσίας. 

στ. Αναφέρει αμέσως στον Αξιωματικό Υπηρεσίας κάθε 
γεγονός που συμβαίνει στον όροφο που ελέγχει. 

ΥΠΟΧΡΕΩΣΕΙΣ ΕΚΤΕΛΟΥΝΤΩΝ ΣΚΟΠΙΕΣ ΚΑΙ ΠΕΖΕΣ 
ΠΕΡΙΠΟΛΙΕΣ 

Στις υπηρεσίες σκοπού των οικημάτων της Σχολής, 
εναλλάσσονται ανά τρίωρο τις εργάσιμες ημέρες και ανά 
εξάωρο κατά τις ημέρες εξόδου, όλοι οι Δημοτικοί Αστυ¬ 
νομικοί, πληντων βαθμοφόρων. 

Στις υπηρεσίες πεζής περιπολίας, αποτελούμενης του¬ 
λάχιστον από δύο (2) Δημοτικούς Αστυνομικούς εναλλάσ¬ 
σονται ανά τρίωρο τις εργάσιμες ημέρες και ανά εξάωρο 
τις ημέρες εξόδου πέριξτων οικημάτωντης Σχολής όλοι οι 
εκπαιδευόμενοι, πληντων βαθμοφόρων. Οι υπηρεσίες αυ¬ 
τές εκτελούνται εκτός εκπαιδευτικού προγράμματος. 

Οι διατεταγμένοι σε πεζή περιπολία κατά τη διάρκεια 
της υπηρεσίας τους φέρουν κανονικά τη στολή τους και 
με την ανάληψη της υπηρεσίας παρουσιάζονται στον 
Αξιωματικό ή Υπαξιωματικό υπηρεσίας για επιθεώρηση 
και τυχόν λήψη οδηγιών και ακολούθως μεταβαίνουν στη 
θέση τους. 

Τα ειδικότερα καθήκοντα των διατιθεμένων σε πεζή πε¬ 
ριπολία, το ακολουθητέο δρομολόγιο και οποιαδήποτε 
άλλη σχετική λεπτομέρεια καθορίζονται με διαταγή του 
Διοικητή του Εκπαιδευτικού Κέντρου. 

ΚΕΦΑΛΑΙΟ ΤΕΤΑΡΤΟ 

ΤΑΞΗ ΚΑΙ ΠΕΙΘΑΡΧΙΑ ΣΤΟΥΣ ΧΩΡΟΥΣ ΤΗΣ ΣΧΟΛΗΣ 
ΣΤΟΥΣ ΘΑΛΑΜΟΥΣ 

α. Οι θέσεις των εκπαιδευομένων στους θαλάμους κα¬ 
θορίζονται με την έναρξη της εκπαιδευτικής περιόδου. 
Απαγορεύεται η αλλαγή θέσης, χωρίς την έγκριση της 
Σχολής. 

β. Κάθε εκπαιδευόμενος είναι υπεύθυνος για την τάξη, 
ησυχία και καθαριότητα του θαλάμου του. 

γ. Η τακτοποίηση των ατομικών και δημοσίων ειδών, θα 
πραγματοποιείται σύμφωνα με τις υποδείξεις της Σχο¬ 
λής, θα καταβάλλεται δε καθημερινά προσπάθεια από 
όλους τους εκπαιδευόμενους, ώστε οι θάλαμοι να είναι 
πάντοτε απόλυτα τακτοποιημένοι κατά τρόπο ομοιόμορ¬ 
φο και πάντα καθαροί. 

δ. Απαγορεύεται η είσοδος και η παραμονή στους θα¬ 
λάμους κατά τις ώρες των μαθημάτων. Κατά τα διαλείμ¬ 
ματα επιτρέπεται η είσοδος στους θαλάμους μόνο για 
απόλυτη ανάγκη. 

ε Απαγορεύεται οι εκπαιδευόμενοι να περιφέρονται 
στους χώρους της Σχολής, μετά το σιωπητήριο και πριν 
το εγερτήριο, εκτός εάν υπάρχει απόλυτη έκτακτη ανά- 
γκη · 

στ. Οι Εκπαιδευόμενοι εξερχόμενοι από τη Σχολή κατά 
την ελεύθερη έξοδό τους αφήνουν στους θαλάμους όλα 
τα ατομικά τους και δημόσια είδη απόλυτα τακτοποιημέ¬ 
να. Την ίδια υποχρέωση έχουν και εκείνοι που εξέρχονται 
της Σχολής εκτάκτως, για οποιοδήποτε λόγο. 

ΣΤΑ ΔΙΔΑΚΤΗΡΙΑ 

α. Οι θέσεις των εκπαιδευόμενων στα διδακτήρια καθο¬ 
ρίζονται με την έναρξη της εκπαιδευτικής περιόδου. Απα¬ 
γορεύεται η αλλαγή θέσηςχωρίςτην έγκριση τηςΣχολής. 

β. Οι εκπαιδευόμενοι εισέρχονται στο διδακτήριο με 
τάξη και ησυχία αφού προηγηθεί σύνταξη στο προαύλιο. 
Η έξοδος από το διδακτήριο γίνεται μετά την αποχώρη¬ 
ση του καθηγητή. Εισερχόμενοι στο διδακτήριο κάθονται 
στις θέσεις τους και ακολουθεί από τους ομαδάρχες σύ¬ 
ντομο προσκλητήριο. Αφού τελειώσειτο προσκλητήριο ο 
ομαδάρχης μεταβαίνει στην αίθουσα των καθηγητών εάν 
υπάρχει τέτοια, διαφορετικά στο γραφείο ή το χώρο ανα¬ 
μονής του καθηγητού και αναφέρει ότι «Το διδακτήριο εί¬ 
ναι έτοιμο για το μάθημα». Την ώρα αναμονής του καθη¬ 
γητή και καθ’ όλη τη διάρκεια του μαθήματος επικρατεί 
απόλυτη ησυχία. Οι εκπαιδευόμενοι κάθονται ευπρεπώς 
και κοσμίως στις θέσεις τους, είναι προσεκτικοί, σιωπη¬ 
λοί και δεν διακόπτουν τον καθηγητή, χωρίς την έγκρισή 
του 

Όταν τελειώσει η ώρα του μαθήματος, δεν εκδηλώνουν 
αδημονία, ούτε θορυβούν αλλά συνεχίζουν να παρακο¬ 
λουθούν το μάθημα με το ίδιο ενδιαφέρον και προσοχή, 
μέχρι να ολοκληρωθεί από τον καθηγητή. 

γ. Στα διαλείμματα εξέρχονται υποχρεωτικά από το δι¬ 
δακτήριο, οι δε ομαδάρχες μεριμνούν για τον αερισμό 
τους. 

δ. Απόλυτη ησυχία και τάξη επικρατεί και κατά τη διάρ¬ 
κεια της μελέτης, κατά την οποία οι Εκπαιδευόμενοι απα¬ 
σχολούνται μόνο με τα μαθήματάτους, απαγορευμένης 
οποιοσδήποτε άλλης απασχόλησης. 

ε. Απαγορεύεται στους εκπαιδευόμενους να εξέρχο¬ 
νται από τα διδακτήριο, κατά τη διάρκεια του μαθήματος, 
παρά μόνο για απόλυτη ανάγκη και μετά από έγκριση του 
καθηγητή, με την υποχρέωση να παρουσιασθεί στον 
Αξ/κό Υπηρεσίας και να αναφέρει την έξοδό του από το δι¬ 
δακτήριο. 

στ. Κάθε εκπαιδευόμενος είναι υποχρεωμένος να τηρεί 
την καθαριότητα στο διδακτήριο και στο θρανίο του και 
για οποιαδήποτε ρύπανση ή φθορά, θα τιμωρείται πει¬ 
θαρχικά και θα του καταλογίζεται η σχετική δαπάνη για 
την αποκατάσταση της. 

ΣΤΟ ΕΣΤΙΑΤΟΡΙΟ 

Τον καθορισμένο από το πρόγραμμα χρόνο ο εκπαιδευ¬ 
όμενος εισέρχεται στο εστιατόριο με απόλυτη τάξη και 
ησυχία. Κάθεται με ευπρέπεια σετραπέζιπου θα του υπο¬ 
δειχθεί, από τον Υπεύθυνο Εστιατορίου και αφού γευμα¬ 
τίσει, χωρίς ιδιαίτερη χρονοτριβή, απομακρύνεται αφή¬ 
νοντας το δίσκο του σε κατάλληλο χώρο του εστιατορίου, 
που θα έχει ήδη καταδειχθεί. 

Για τυχόν ελλείψεις από το τραπέζι, οι εκπαιδευόμενοι 
απευθύνονται στους τραπεζοκόμους προκειμένου να 
εξυπηρετηθούν. Η έξοδος γίνεται με τάξη και ησυχία, έτσι 
ώστε να μην ενοχλούνται όσοι δεν έχουν τελειώσει ακόμη 
το φαγητό τους. 

ΓΕΝΙΚΕΣ ΟΔΗΓΙΕΣ: 

α. Απαγορεύεται στους Δημοτικούς Αστυνομικούς η εί¬ 
σοδος και παραμονή στο εστιατόριο και μαγειρείο της 
Σχολής. 

β. Απαγορεύεται στους Δημοτικούς Αστυνομικούς που 
εξέρχονταιτου εστιατορίου, αφού έχουν τελειώσει το φα¬ 
γητό τους, να παίρνουν από τα τραπέζια φρούτα, γλυκά ή 
άλλα είδη και να τα μεταφέρουν για κατανάλωση εκτός 
αυτού. 


ΣΤΟ ΚΥΛΙΚΕΙΟ 

α. Οι ώρες λειτουργίας του Κυλικείου, κατά τις οποίες 
θα μπορούν να εξυπηρετηθούν οι Εκπαιδευόμενοι, θα κα¬ 
θορίζονται με Διαταγή του Διοικητή, όταν αρχίσει η εκ¬ 
παίδευση. Η προσέλευση στο κυλικείο θα γίνεται κατά 
σειρά προτεραιότητας και με απόλυτη τάξη. 

β. Απαγορεύεται οι φιάλες των αναψυκτικών να εγκατα- 
λείπονται σε άλλους χώρους της Σχολής, πλην του κυλι¬ 
κείου, οτιδήποτε δε άχρηστο, θα πρέπει να απορρίπτεται 
μέσα σε ειδικά δοχεία απορριμμάτων, που είναι τοποθε¬ 
τημένα στους διάφορους ανοιχτούς και κλειστούς χώ¬ 
ρους της Σχολής, ώστε να διατηρείται καθαρή. 

γ. Απαγορεύεται η είσοδος και παραμονή στον εσωτε¬ 
ρικό χώρο του κυλικείου όπου βρίσκεται το προσωπικό 
εξυπηρέτησης. 

ΚΑΘΗΜΕΡΙΝΗ ΚΑΘΑΡΙΟΤΗΤΑ - ΕΠΙΘΕΩΡΗΣΗ 

Οι Εκπαιδευόμενοι καθημερινά και σε χρόνο που προ- 
βλέπεται από το ημερήσιο πρόγραμμα Διαβίωσης και Εκ¬ 
παίδευσης, προβαίνουν τόσο στην ατομική τους καθα¬ 
ριότητα και περιποίηση της εμφάνισης τους, ώστε να εί¬ 
ναι σε κάθε στιγμή καθαροί, ξυρισμένοι, με γυαλισμένα 
υποδήματα, σιδερωμένα ρούχα κ.λπ. όσο και στην καθα¬ 
ριότητα και τακτοποίηση των ατομικών, δημοσίων και 
ιδιωτικών τους ειδών, όπως κλινών, ιματιοθηκών κ.λπ. 

ΚΕΦΑΛΑΙΟ ΠΕΜΠΤΟ 

ΑΔΕΙΕΣ - ΕΛΕΥΘΕΡΗ ΕΞΟΔΟΣ 

1) Στους εκπαιδευόμενους Δημοτικούς Αστυνομικούς 
χορηγείται: 

α) Πενθήμερη άδεια εορτών Χριστουγέννων, από τη λή¬ 
ξη των πρωινών μαθημάτων της 23ης Δεκεμβρίου μέχρι 
και την 2η Ιανουάριου. 

β) Πενθήμερη άδεια εορτών Πάσχα, από τη λήξη των 
πρωινών μαθημάτων της Μ. Πέμπτης μέχρι και την Τρίτη 
του Πάσχα. 

γ) Ειδική άδεια μέχρι τρεις (3) ημέρες συνολικά ή τμη¬ 
ματικά σε περιπτώσεις σοβαρής ανάγκης, κατά την κρίση 
του οικείου Διοικητού. 

δ) Ολιγόωρη άδεια απουσίας από τη Εκπαίδευση μέχρι 
3 ώρες ημερησίως, η οποία δεν μπορεί να υπερβαίνει τις 
9 ώρες μηνιαίως, για την αντιμετώπιση έκτακτης ανάγκης. 

ε) Διανυκτέρευση κατά την κρίση του οικείου Διοικητή. 

2) Ελεύθερη έξοδος παρέχεται κατά τις ημέρες και 
ώρες που ορίζει η απόφαση του Διοικητού της Σχολής 
Αστυφυλάκων. 

3) Κατά την ελεύθερη έξοδο, απαγορεύεται στους εκ¬ 
παιδευόμενους να απομακρύνονται από την έδρα της 
Σχολής, χωρίς άδεια του Διοικητού της, η οποία χορηγεί¬ 
ται κατόπιν αναφοράς των ενδιαφερομένων όπου δηλώ¬ 
νουν τον τόπο μετάβασης, την διεύθυνση διαμονής και 
τον αριθμό τηλεφώνου, προκειμένου να είναι δυνατή η 
αναζήτηση και ανεύρεση τους, αν παραστεί ανάγκη. 

4) Κατά τις ημέρες εξόδου οι Εκπαιδευόμενοι θα πρέπει 
να τηρούν τις καθορισμένες από την Σχολή ώρες επανό¬ 
δου. Επιστροφή πέραν των καθορισμένων ωρών θα πρέ¬ 
πει να καλύπτεται με ειδική άδεια του Διοικητή. 

ΣΥΜΠΕΡΙΦΟΡΑ ΤΩΝ ΔΗΜΟΤΙΚΩΝ ΑΣΤΥΝΟΜΙΚΩΝ ΚΑ¬ 
ΤΑ ΤΟ ΧΡΟΝΟ ΤΩΝ ΕΛΕΥΘΕΡΩΝ ΕΞΟΔΩΝ ΤΟΥΣ. 

α. Κατά τη διάρκεια της εξόδου τους πρέπει να είναι ευ¬ 
πρεπώς ντυμένοι, σοβαροί, αξιοπρεπείς και ευγενικοί 
στους τρόπους και τη συμπεριφορά και οφείλουν να απέ¬ 
χουν από οποιαδήποτε δράση, πράξη η ενέργεια, που 
μπορεί να προκαλέσει δυσμενή σχόλια σε βάρος τους και 

σε βάρος της Δημοτικής Αστυνομίας και της Τοπικής Αυ¬ 
τοδιοίκησης γενικότερα. 

β. Όσο διαρκεί η ελεύθερη έξοδος θα πρέπει να ακο¬ 
λουθούνται οι παρακάτω βασικοί κανόνες. 

- Ασφαλής οδήγηση -τήρηση των διατάξεωντου Κ.Ο.Κ. 

- Κόσμια και κοινωνικά αποδεκτή συμπεριφορά στην το¬ 
πική κοινωνία. 

ΚΕΦΑΛΑΙΟ ΕΚΤΟ 

ΑΣΘΕΝΕΙΕΣ 

1) Οι Εκπαιδευόμενοι που ασθενούν, παρουσιάζονται 
στον Αξιωματικό Υπηρεσίας και δηλώνουν ασθένεια. 

2) Δημοτικός Αστυνομικός που διανύει οποιαδήποτε 
άδεια ή ευρίσκεται σε ελεύθερη έξοδο και δεν μπορεί λό¬ 
γω ασθένειας να επανέλθει έγκαιρα στο Εκπαιδευτικό κέ¬ 
ντρο, ενημερώνει τον Αξιωματικό Υπηρεσίας, παρουσιά¬ 
ζεται σε δημόσιο νοσοκομείο και εξετάζεται από τους ια¬ 
τρούς οι οποίοι γνωματεύουν ως ακολούθως: 

- Αν μπορεί να ταξιδέψει και να επανέλθει στην Εκπαι¬ 
δευτικό κέντρο του χωρίς βλάβη της υγείας του. 

- Αν έχει ανάγκη νοσηλείας στην οικία του, εφόσον με¬ 
τακίνησή του μπορεί να προκαλέσει βλάβη στην υγεία 
του, αλλά δεν χρειάζεται νοσοκομειακή περίθαλψη. 

- Αν έχει ανάγκη νοσοκομειακής περίθαλψης. 

- Γενικά για τις αναρρωτικές άδειες εφαρμόζεται το 
ισχύον νομικό πλαίσιο (Ν. 1188/81 όπως συμπληρώθηκε 
με Ν. 2683/89 και ισχύει). 

3) Οι Εκπαιδευόμενοι που αφέθηκαν ελεύθεροι ασκή¬ 


σεων παρακολουθούν κανονικά το πρόγραμμα της Εκ¬ 
παιδευτικού κέντρου, μόνο που δε συμμετέχουν στις 
ασκήσεις γυμναστικής, στις οποίες όμως παρευρίσκονται 
και παρακολουθούν ή ασκούν άλλα καθήκοντα που θα 
ορίσει ο Διοικητής της Εκπαιδευτικού κέντρου. 

ΑΠΟΥΣΙΑ ΓΙΑ ΛΟΓΟΥΣ ΥΓΕΙΑΣ 

Δημοτικός Αστυνομικός που δεν παρακολουθεί την εκ¬ 
παίδευση για λόγους υγείας, συνέχεια ή διακεκομμένα, 
για χρονικό διάστημα μεγαλύτερο του ενός τετάρτου 
(1 14 ) των πραγματικών εργασίμων ημερών του εξαμήνου, 
όπως καθορίζονται στο πρόγραμμα εκπαίδευσης, υπο- 
χρεούται να συμμετάσχει στην επόμενη εκπαιδευτική σει¬ 
ρά και να επαναλάβει την εκπαίδευση. 

ΚΕΦΑΛΑΙΟ ΕΒΔΟΜΟ 

ΕΚΤΕΛΕΣΗ ΒΑΣΙΚΗΣ ΔΙΑΤΑΓΗΣ-ΕΠΙΒΛΕΨΗ -ΑΞΙΩΣΕΙΣ 

Εκτέλεση 

Η εκτέλεση της παρούσας ανατίθεται σε όλους τους 
Αξ/κούς και Υπαξ/κούς της Εκπαιδευτικού κέντρου, οι 
οποίοι υποχρεούνται να αναφέρουν εγγράφως κάθε δια- 
πιστούμενη παράλειψη, παρατυπία ή αντικανονική ενέρ¬ 
γεια των Δημοτικών Αστυνομικών. 

Έλεγχος - Ρύθμιση λεπτομερειών 

Ο έλεγχος και η εφαρμογή της παρούσας ανατίθεται 
στους Διοικητές των Εκπαιδευτικών Κέντρων, ενώ λεπτο¬ 
μέρειες και θέματα δευτερεύουσας σημασίας που προ¬ 
κύπτουν κατά την εφαρμογή της, ρυθμίζονται με διατα¬ 
γές τους. 


ΥΠΟΔΕΙΓΜΑ ΑΝΑΦΟΡΑΣ 


Κόνιτσα / Τσοτνλι 


Ο Δημοτικός Αστυνομικός Α.Μ.Σ. ( . ) 


2004 


Προς τον 

ΘΕΜΑ : 


« . » 

Σα,ς αναφέρω ότι . 

ΟΑΝΑΦΕΡΩΝ 


Υπογραφή 

